Cloverfield

Handling

Filmen følger en gruppe med fem unge newyorkere, fra de er på et selskap for en venn, til de prøver å holde seg i live under et angrep på New York City av et monster på størrelse med en skyskraper.

Bakgrunn

J. J. Abrams klekket ut et nytt monster etter at han og hans sønn besøkte en leketøysbutikk i Japan. Han forklarte: "We saw all these Godzilla toys, and I thought, we need our own monster, and not King Kong, King Kong's adorable. I wanted something that was just insane and intense". 
I februar 2007 ga Paramount Pictures i all hemmelighet grønt lys for at Cloverfield skulle produseres av J. J. Abrams, regisseres av Matt Reeves, og manus av Drew Goddard. Prosjektet er under produksjon av Abrams' sitt selskap, Bad Robot Productions.
Rollebesettingen ble utført i hemmelighet, uten noe manus til kandidatene. Med produksjonskostnader til omtrent $30 millioner, begynte filmingen i midten av juni 2007 i New York. en av skuespillerne indikerte at filmen så ut til å koste 5 ganger så masse, fordi produsentene ikke brukte kjente skuespillere. Filmingen ble gjort med digitale og håndholdte kameraer, og skjedde på Coney Island, med noen scener filmet ved Deno's Wonder Wheel Amusement Park og B&B Carousel. Noen scener ble filmet i Downey i California.

Promotering

Studioet holdt filmen hemmelig fra internett, noe som er svært uvanlig, takket være "scoppere" som pleier å følge med på fremtidige filmer. Den kontrollerte utslippet av informasjon om filmen har blitt kritisert som en farlig strategi, som kunne ende med suksess som The Blair Witch Project (1999) eller med skuffelse som Snakes on a Plane (2006). Chad Hartigan i selskapet Exhibitor Relations Co. så på flere elementer ved filmen, inklusive fraværet av store stjerner, floppen til Godzilla-filmer i USA og premieren planlagt til januar, som vanligvis er en dårlig tid for amerikanske filmer. Når filmen Transformers åpnet med høye salgstall, ble en teaser-film for Cloverfield lagt til den, uten å avsløre navnet på filmen, men viste premiere-datoen. Paramount lagde tilslutt en teaser-film, tilgjengelig på Apple.com. Nok en trailer ble sluppet 16. november 2007, som bekreftet tittelen.

Spekulasjoner om plottet

Da traileren for Cloverfield dukket opp, uten navn, skapte den media-spekulasjoner om filmens handling. USA Today meldte at filmen skulle baseres på historier av H.P. Lovecraft, en tilnærming til filmen "Voltron", en ny film om Godzilla eller en spin-off av den eksisterende tv-serien Lost. The Star Ledger rapporterte også om muligheten for at filmen var basert på Lovecraft eller Godzilla  The Guardian skrev også om mulighetene for at det var en Lost spin-off,, mens Time Out meldte at filmen var om et romvesen med navnet The Parasite.IGN fulgte opp dette, med The Parasite som den mulige tittelen på filmen Chocolate Outrage var også en arbeidstittel på et tidspunkt underveis i produksjonen.
På chat-rom på internett, har navn som Slusho og Colossus blitt diskutert som mulige titler. Entertainment Weekly kom også med meldinger om at filmen ville være om en parasitt, eller en kolossal robot som Voltron.

Salgstall

Cloverfield ble vist på 3,411 kinoer 18. januar 2008 og tjente inn mellom $16,750,000 og $17,920,000 på åpningsdagen i USA.